CELEX: 62008CN0055
Language: sk
Date: 2008-02-13 00:00:00
Title: Vec C-55/08: Návrh na začatie prejudiciálneho konania, ktorý podal Tribunal Judicial da Comarca do Porto (Portugalsko) 13. februára 2008 – Santa Casa da Misericórdia de Lisboa/Liga Portuguesa de Futebol Profissional (CA/LPFP), Baw International Ltd a Betandwin.Com Interactive Entertainment

12.4.2008   
            
            
               SK
            
            
               Úradný vestník Európskej únie
            
            
               C 92/19
            
         Návrh na začatie prejudiciálneho konania, ktorý podal Tribunal Judicial da Comarca do Porto (Portugalsko) 13. februára 2008 – Santa Casa da Misericórdia de Lisboa/Liga Portuguesa de Futebol Profissional (CA/LPFP), Baw International Ltd a Betandwin.Com Interactive Entertainment
   (Vec C-55/08)
   (2008/C 92/35)
   Jazyk konania: portugalčina
   Vnútroštátny súd, ktorý podal návrh na začatie prejudiciálneho konania
   Tribunal Judicial da Comarca do Porto
   Účastníci konania pred vnútroštátnym súdom
   
      Žalobkyňa: Santa Casa da Misericórdia de Lisboa
   
      Žalované: Liga Portuguesa de Futebol Profissional (CA/LPFP), Baw International Ltd a Betandwin.Com Interactive Entertainment
   Prejudiciálne otázky
   
               1.
            
            
               Je v súlade s vyššie uvedenými ustanoveniami práva Spoločenstva, v ktorých sú stanovené zásady slobodného poskytovania služieb, voľnej hospodárskej súťaže a zákazu štátnych monopolov, aby „právo prevádzkovať hazardné hry“ (článok 9 zákonného dekrétu č. 422/89 z 2. decembra 1989 v znení zákonného dekrétu č. 10/95 z 19. januára 1995 a zákonného dekrétu č. 40/2005 zo 17. februára 2005) a „právo prevádzkovať stávkové hry“ (článok 1 zákonného dekrétu č. 84/85 zo 17. decembra v znení zákonného dekrétu č. 317/2002) prináležalo výhradne štátu?
            
         
               2.
            
            
               Aké kritériá majú byť použité pri výklade vnútroštátnych predpisov, ktoré stanovujú obmedzenia týchto zásad, aby sa dalo určiť, či je toto obmedzenie prípustné vzhľadom na vyššie uvedené ustanovenia práva Spoločenstva?
            
         
               3.
            
            
               Je zákaz reklamy hazardných hier, ak predstavujú hlavný predmet reklamného oznamu, berúc do úvahy výnimku reklamy hier prevádzkovaných Santa Casa da Misericórdia de Lisboa, v súlade s vyššie uvedenými ustanoveniami práva Spoločenstva, v ktorých sú stanovené zásady slobodného poskytovania služieb, voľnej hospodárskej súťaže a zákaz štátnych monopolov?